אליפות וימבלדון 1939

אליפות וימבלדון 1939 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-26 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

טניסאיי ארצות הברית זכו בכל התארים בשנה זו בווימבלדון. בובי ריגס ואליס מרבל זכו ב-3 תארים כל אחד.

זו הייתה האליפות האחרונה שהתקיימה לפני פרוץ מלחמת העולם השנייה שהחלה בספטמבר 1939. התחרויות התחדשו רק בשנת 1946.

התחרות

תחרות הגברים
בתחרות זו השתתפו 128 טניסאים שחולקו ל-8 בתים. המנצח בשנים 1937-1938 דן בדג' מארצות הברית לא השתתף בתחרות זו. לקראת התחרות המשתתפים החזקים דורגו כדלקמן:

 באני אוסטין (), הודח ברבע הגמר 
 בובי ריגס (), מנצח התחרות
 דוק מקנל (), הודח בסיבוב השני
 פרניו פונצ'ץ () ממלכת יוגוסלביה), הודח בחצי הגמר
 הנר הנקל ( גרמניה), הודח בחצי הגמר
 אלווד קוק (), הפסיד במשחק הגמר
 רודריך מנצל (), הודח בסיבוב השני
 איגנצי טוצ'ינסקי (), הודח בסיבוב השלישי

במשחק הגמר, בובי ריגס מארצות הברית, נפגש עם אלווד קוק, גם הוא מארצות הברית, וניצח אותו ב-5 מערכות. בשנה זו בובי ריגס ניצח גם באליפות ארצות הברית הפתוחה.

תחרות הנשים
בתחרות הנשים השתתפו 96 טניסאיות שחולקו ל-8 בתים. מנצחת התחרות בשנת 1938 הלן וילס (ארצות הברית) לא השתתפה בתחרות. כמו בתחרות הגברים, 8 טניסאיות זכו לדירוג:

 אליס מרבל (), מנצחת התחרות
 הלן ג'ייקובס (), הודחה ברבע הגמר
 הילדה שפרלינג קראווינקל ( גרמניה), הודחה בחצי הגמר
 סימון מאתיה (), הודחה ברבע הגמר
 ידוויגה ינדז'ייובסקה (), הודחה ברבע הגמר
 קיי סטמרס (), הפסידה במשחק הגמר
 מרי הרדוויק (), הודחה ברבע הגמר
 שרה פביאן (), הודחה בחצי הגמר

במשחק הגמר אליס מרבל (ארצות הברית) ניצחה את קיי סטמרס (בריטניה) ב-2 מערכות. בשנת 1939 היא זכתה גם באליפות ארצות הברית הפתוחה.

תחרות זוגות גברים
בתחרות השתתפו 64 זוגות. מנצחי התחרות בשנת 1938 דן בדג' וג'ין מאקו (ארצות הברית) לא השתתפו בתחרות. כמו בשנה שעברה 4 זוגות דורגו.

 הנר הנקל וגאורג פון מטקסה ( גרמניה), הודחו בסיבוב השני
 אלווד קוק ובובי ריגס (), ניצחו בתחרות
 ז'אן בורוטרה וז'אק בריניון (), הודחו בחצי הגמר
 צ'ארלס הייר ופרנק וילד (), הפסידו במשחק הגמר

במשחק הגמר אלווד קוק ובובי ריגס (ארצות הברית), שיחקו נגד צ'ארלס הייר ופרנק וילד (בריטניה) וניצחו ב-4 מערכות.

תחרות זוגות נשים
בתחרות השתתפו 48 זוגות. 4 זוגות קיבלו דירוג:

 שרה פביאן ואליס מרבל (), מנצחות התחרות
 הלן ג'ייקובס ובילי יורק (), הפסידו במשחק הגמר
 סימון מאתיה () וידוויגה אנדז'ייובסקה (), הודחו בסיבוב הראשון
 ג'יין ניקול ובטי נוטל (), הודחו בחצי הגמר

במשחק הגמר שרה פביאן ואליס מרבל (ארצות הברית) שיחקו נגד זוג אמריקאי נוסף הלן ג'ייקובס ובילי יורק וניצחו אותן בשתי מערכות. בכך הן זכו בתואר השני ברציפות בתחרות זו. כמו בשנה הקודמת, הזוג זכה גם באליפות ארצות הברית הפתוחה.

תחרות זוגות מעורבים
בתחרות השתתפו 80 זוגות. מנצחי התחרות בשנת 1938 דן בדג' ואליס מרבל (ארצות הברית) לא השתתפו בתחרות זו. 4 זוגות קיבלו דירוג:

 אלווד קוק ושרה פביאן (), הודחו בחצי הגמר
 בובי ריגס ואליס מרבל (), מנצחי התחרות
 קם מלפרי () ובטי נוטל (), הודחו בחצי הגמר
 פרניו קוקולביץ' () ממלכת יוגוסלביה) וסימון מאתיה () הודחו ברבע הגמר

במשחק הגמר בובי ריגס ואליס מרבל מארצות הברית ניצחו בשתי מערכות את ננסי בראון ופרנק וילד מבריטניה שלא היו מדורגים. לשני הטניסאים זה היה התואר השלישי באליפות זו. בשנה זו הזוג זכה גם באליפות ארצות הברית הפתוחה.

קישורים חיצוניים
 תוצאות משחקי גברים
 תוצאות משחקי זוגות גברים
 תוצאות משחקי נשים
 תוצאות משחקי זוגות נשים
 תוצאות משחקי זוגות מעורבים

אליפויות וימבלדון
וימבלדון
1939 בממלכה המאוחדת